Na ntwadisi. Ya bana ya Kora.+ Nkunga.49 Beno wa diambu yai, beno bantu yonso.Beno tula dikebi, beno yonso bantu ya nsi-ntoto,*2 Bantu ya kukonda mfunu mpi bantu ya mfunu,*Bamvwama mpi bansukami.3 Munoko na mono ta tuba mambu ya mayele,Mpi kuyindulula ya ntima na mono+ ta monisa mayele ya kubakisa mambu.4 Mono ta tula dikebi na kingana mosi;Mono ta tendula ngiufula na mono ya mpasi ti kidare.5 Sambu na nki mono fwete wa boma na bantangu ya mpasi,+Ntangu mambu ya mbi* ya bantu yina ke sosa kubwisa mono me ziunga mono?6 Bantu yina ke tulaka ntima na kimvwama na bo+Mpi yina ke kudikumisaka sambu na bimvwama na bo ya mingi,+7 Muntu mosi ve na kati na bo lenda sumba diaka mpangi na yandi ata fiotiTo kupesa Nzambi nkudulu sambu na yandi,+8 (Ntalu ya nkudulu* sambu na luzingu* na bo kele na mfunu kibeniYo yina bo ke kukaka ve ntangu yonso kufuta yo);9 Sambu yandi zinga kimakulu mpi yandi mona ve dibulu.*+10 Yandi ke mona nde ata bantu ya mayele ke fwa;Zoba mpi muntu ya kukonda mayele ke fwa kumosi,+Mpi bo fwete bikisila bantu ya nkaka bimvwama na bo.+11 Nzala na bo ya kati kele nde banzo na bo kubikala kimakulu,Batenta na bo tii na bandonga yonso ya bantu yina ta kwisa.Bo me pesa bazina na bo na bantoto na bo.12 Kansi muntu, ata yandi kele muntu ya lukumu, yandi ta bikala ve na luzingu;+Yandi me luta ve bambisi yina ke fwaka.+13 Yai nzila ya bazoba+Mpi ya bantu yina ke landaka bo, bayina ke waka kiese na bangogo na bo ya kukonda mfunu. (Sela)14 Bo ta fwa bo bonso mameme mpi bo ta kwenda na Maziamu.*Lufwa ta gungula bo;Bantu ya mbote ta yala bo+ na suka.Mambu na bo yonso ta vila;+Maziamu*+ ta vanda nzo na bo kansi nzo ya ntotila ve.+15 Ata mpidina, Nzambi ta sumba mono* diaka na ngolo* ya Maziamu,*+Sambu yandi ta simba mono. (Sela)16 Kuwa ve boma sambu muntu mosi me kuma mvwama,Sambu lukumu ya nzo na yandi me kuma mingi,17 Sambu ntangu yandi ta fwa yandi lenda nata ve ata kima mosi;+Lukumu na yandi ta kulumuka ve ti yandi.+18 Sambu na luzingu na yandi, yandi ke kudisikisa.*+(Bantu ke kumisa nge ntangu nge ke toma.)+19 Kansi nsuka-nsuka yandi ta vukana ti ba-nkaka na yandi.Bo ta mona diaka ve nsemo ata fioti.20 Muntu yina ke bakisa ve diambu yai, ata yandi kele muntu ya lukumu,+Yandi me luta ve bambisi yina ke fwaka.
kon_Latn